**20.08.2020**

**Til heimini!**

**Fyrst og fremst: Vit eru fegin um at allir næmingar nú koma í skúla mánadagin 24. august - eftir eina langa feriu.**

Tá vit fóru í feriu, var ongin smitta í landinum, men nú ger hon aftur um seg.

Vit fara tí *enn einaferð* at minna á tilmælini frá heilsumynduleikunum:

Um næmingur hevur sjúkueyðkenni, eisini mild sjúkueyðkenni, skal hann ikki fara í skúla!

Ein næmingur, sum fær sjúkueyðkenni, meðan hann *er* í skúla, skal avheintast skjótast gjørligt.

Um næmingur *er* í sóttarhaldi, skal hann ikki møta aftur fyrr enn heilsumyndugleikarnir hava givið tilsøgn um hetta.

Um næmingur er partur av húsarhaldi, har persónur hevur fingið staðfest coronavirus, skal viðkomandi, eftir galdandi mannagongd, í sóttarhald og kann tí ikki koma í skúla.

Tá viðkomandi *er* loystur úr sóttarhaldi, kann hann koma aftur í skúla.

Um næmingur hevur verið uttanlands, skal hann halda seg heima, til úrslitið av koronaroyndunum fyriliggur.

Vit vilja so fegin hava tykkara hjálp í hesi truplu støðu, so allir næmingar kunnu sleppa at ganga í skúla. - Og so at flokkar ella deildir ikki noyðast at verða send heim.

Tað er av alstórum týdningi, at vit øll standa saman um ein koronafrían skúla.

Vinarliga

Marjun Holm, skúlastjóri